*memo_z*

Upravni odjel za proračun

i javnu nabavu

KLASA: 406-01/20-01/88

URBROJ: 2186/01-05/17-20-5

Varaždin, 16. rujan 2020.

**SVIM ZAINTERESIRANIM GOSPODARSKIM SUBJEKTIMA**

**PREDMET:** 1. pojašnjenje Poziva na dostavu ponude - Odluke o izradi V. IiD GUP-a Varaždin, u postupku jednostavne nabave – Usluge izrade elaborata V. izmjene i dopune Generalnog urbanističkog plana grada Varaždina – dostavlja se

Zainteresirani gospodarski subjekt postavio je pitanje putem elektroničke pošte te Naručitelj daje odgovore kako slijedi:

PITANJE GOSPODARSKOG SUBJEKTA:

*„U Odluci o izradi V. IiD GUP-a Varaždin u čl. 9. st. 2. stoji da je kao posebno stručno rješenje "potrebno izraditi prometnu analizu prostora (prometna studija ili elaborat) koja će pokazati kakav utjecaj će neke izmjene GUP-a imati na promet".*

*Molimo pojašnjenje treba li izradu studije uključiti u kalkulaciju ponude za izradu Plana, odnosno je li za izradu navedene studije odgovoran izrađivač Plana ili je namjera Grada Varaždina zasebno ju ugovoriti.“*

ODGOVOR NARUČITELJA:

U kalkulaciju ponude za izradu Plana (elaborata V. IiD GUP-a) nije potrebno uključiti izradu studije, odnosno prometne analize pojedinih područja grada Varaždina koja su predmet V. IiD GUP-a.

Potreba za izradom prometne analize navedena je u Odluci o izradi V. IiD GUP-a grada Varaždina, u članku 4., stavak 3. i u članku 9., stavak 2..

Navedena prometna analiza izraditi će se kao zasebni elaborat za koji se istovremeno provodi postupak nabave. Izrada prometne analize usko je povezana s izradom V. izmjene i dopune GUP-a grada Varaždina. Prijedlozi prometnih rješenja i smjernice za daljnji razvoj poslužiti će kao podloga za donošenje rješenja u postupku izrade Prijedloga V. IiD GUP-a za javnu raspravu. Tijekom postupka izrade obveza izrađivača je kontinuirana suradnja s odgovornim voditeljem izrade elaborata V. izmjene i dopune GUP-a grada Varaždina.

**Stručno povjerenstvo za nabavu**